CELEX: 62016TN0191
Language: sk
Date: 2016-04-25 00:00:00
Title: Vec T-191/16: Žaloba podaná 25. apríla 2016 – Lito Maieftiko Gynaikologiko kai Cheirourgiko Kentro/Komisia

11.7.2016   
            
            
               SK
            
            
               Úradný vestník Európskej únie
            
            
               C 251/33
            
         Žaloba podaná 25. apríla 2016 – Lito Maieftiko Gynaikologiko kai Cheirourgiko Kentro/Komisia
   (Vec T-191/16)
   (2016/C 251/39)
   Jazyk konania: gréčtina
   
      Účastníci konania
   
   
      Žalobkyňa: Lito Maieftiko Gynaikologiko kai Cheirourgiko Kentro AE (Atény, Grécko) (v zastúpení: E. Tzannini, dikigoros)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhovel žalobe,
            
         
               —
            
            
               zrušil napadnutý akt, teda rozhodnutie Európskej komisie K(2016) 1080 zo 16. júna 2016 o vymáhaní sumy 109 415,20 eura zvýšenej o úroky od LITO HOSPITAL FOR WOMEN AE,
            
         
               —
            
            
               konštatoval, že pracovný čas jej zamestnancov určený na realizáciu projektu zodpovedá pracovnému času, ktorý je uvedený v opise skutkového stavu v žalobe,
            
         
               —
            
            
               zohľadnil tvrdenia žalobkyne, ak usúdi, že sumy, tak ako ich uznala vo svojom vyjadrení z 5. novembra 2009, majú byť vrátené,
            
         
               —
            
            
               zrušil napadnuté rozhodnutie, a to aj v časti týkajúcej sa tretej splátky, ktorá ešte nebola vyplatená,
            
         
               —
            
            
               vzájomne započítal sumy, ktoré majú byť eventuálne vrátené a sumy z tretej splátky, ktoré neboli nikdy vyplatené, pričom toto prerušenie platby trvá už desať rokov,
            
         
               —
            
            
               rozhodol, že táto žaloba predstavuje prerušenie plynutia premlčacej lehoty v súvislosti so zaplatením tretej splátky a
            
         
               —
            
            
               zaviazal Komisiu na náhradu trov konania
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod založený na porušení právnej normy Európskou komisiou a na tom, že Európska komisia nemôže prijať akt, ktorý môže v prejednávanej veci byť napadnutý podľa článku 263 ZFEÚ.
            
         
               2.
            
            
               Druhý žalobný dôvod založený na tom, že Európska komisia nezohľadnila dôkazy, ktoré jej boli predložené.
            
         
               3.
            
            
               Tretí žalobný dôvod založený na tom, že Európska komisia nezohľadnila skutkové tvrdenia uvádzané počas celého konania.
            
         
               4.
            
            
               Štvrtý žalobný dôvod založený na porušení zásady legitímnej dôvery.
            
         
               5.
            
            
               Piaty žalobný dôvod založený na zneužívajúcej povahe zmluvného ustanovenia stanovujúceho jediný dôkaz uskutočnenej práce.
            
         
               6.
            
            
               Šiesty žalobný dôvod založený na premlčaní pohľadávky požadovanej Komisiou.